01981R1842 — LV — 15.07.1986 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:







(*) Šis tiesību akts nekad nav publicēts latviešu valodā.









▼B

KOMISIJAS REGULA (EEK) Nr. 1842/81

(1981. gada 3. jūlijs),

ar ko nosaka sīki izstrādātus noteikumus Regulas (EEK) Nr. 1188/81 piemērošanai attiecībā uz vispārīgiem noteikumiem to kompensāciju piešķiršanai, kuras koriģē attiecībā uz labību, ko eksportē dažu alkoholisko dzērienu veidā







1. pants

1. Eksporta kompensāciju par labību, ko eksportē tādu alkoholisko dzērienu veidā, uz ko attiecas Regula (EEK) Nr. 1188/81, var saņemt, ja kompetentajās iestādēs ir iesniegta deklarācija, še turpmāk “maksājuma deklarācija”, kur uzņēmējs apliecina nodomu destilēt labību, lai iegūtu kādu no alkoholiskajiem dzērieniem, uz ko attiecas minētā regula.

2. Maksājuma deklarācijā ietver visas ziņas, kas vajadzīgas kompensācijas noteikšanai, jo īpaši

a) labības vai iesala aprakstu saskaņā ar kompensāciju nomenklatūru;

b) produktu tīrsvaru;

▼M3

c) mitruma saturs.

▼M6

3. Šajā regulā labības svars, ko ņem vērā, aprēķinot maksājumu, ir tīrsvars, ja mitruma saturs labībā nepārsniedz 16 %. Ja izmantotās labības mitruma saturs ir lielāks par 16 %, bet ne lielāks par 17 %, tad vērā ņem tīrsvaru, ko samazina par 1 %. Ja izmantotās labības mitruma saturs ir lielāks par 17 %, bet ne lielāks par 18 %, tad samazinājums ir 2 %. Ja izmantotās labības mitruma saturs pārsniedz 18 %, tad samazinājums ir divi procentu punkti par katru mitruma procentu punktu, kas ir virs 16 %.

Šajā regulā tā iesala svars, kas nav 10. pantā minētais zaļais iesals un ko ņem vērā, aprēķinot maksājumu, ir tā tīrsvars, ja mitruma saturs nav lielāks par 7 %. Ja mitruma saturs ir lielāks par 7 %, bet ne lielāks par 8 %, tad vērā ņem tīrsvaru, ko samazina par 1 %. Ja izmantotā iesala mitruma saturs ir lielāks par 8 %, tad samazinājums ir divi procentu punkti par katru mitruma procentu punktu, kas ir virs 7 %.

Regulā (EEK) Nr. 1188/81 minētā Kopienas standartmetode mitruma satura noteikšanai labībā un iesalā, kas paredzēts stipro alkoholisko dzērienu ražošanai, ir iekļauta Regulas (EEK) Nr. 2731/75 II pielikumā.

▼B

2. pants

1. Labībai vai iesalam veic muitas kontroli vai administratīvo kontroli, kas minēta Regulas (EEK) Nr. 1188/81 3. panta 5. punktā, laikā no maksājuma deklarācijas pieņemšanas līdz minētos produktu destilēšanai.

2. Kompensācijas likme ir atkarīga no maksājuma deklarācijas pieņemšanas dienas.

3. pants

1. Lai noteiktu kompensāciju, izmanto rezultātus maksājuma deklarācijas pārbaudē, ko apvieno vai neapvieno ar labības vai iesala pārbaudi.

2. Šā panta 1. punkts neizslēdz ne iespēju attiecīgās dalībvalsts kompetentajām iestādēm veikt turpmākas pārbaudes, ne arī šādu pārbaužu sekas, kas var rasties, piemērojot spēkā esošos noteikumus.

4. pants

1. Attiecībā uz kārtību, kādā pārbauda destilācijas procesu, ieskaitot produkcijas pārbaudi, labībai vai iesalam piemēro tos pašus noteikumus, kas ir spēkā attiecībā uz ievedumpārstrādes kārtību.

2. Uz pārstrādes blakusproduktiem kontrole neattiecas, ja ir konstatēts, ka to daudzums nepārsniedz parasti iegūstamo blakusproduktu daudzumu.

3. Kompensāciju nepiešķir, ja labība vai iesals nav labas, tirdzniecībai atbilstošas kvalitātes produkti.

5. pants

1. Kompensāciju izmaksā tikai pēc tam, kad ir uzrādīta maksājuma deklarācija, kurā ietverts arī apstiprinājums par to, ka labība vai iesals ir destilēti. Šo apstiprinājumu sniedz kompetentās iestādes.

2. Kompensāciju izmaksā tā dalībvalsts, kurā pieņemta maksājuma deklarācija.

3. Kompensāciju izmaksā tikai pēc uzņēmēja rakstveida pieteikuma. Dalībvalstis var paredzēt, ka šim nolūkam izmanto īpašu veidlapu.

4. Izņemot force majeure gadījumus, kompensācijas piešķiršanai vajadzīgie dokumenti jāiesniedz 12 mēnešu laikā no dienas, kurā kompetentās iestādes pieņēmušas maksājuma deklarāciju, citādi tiesības uz kompensāciju tiek zaudētas.

▼M5

6. pants

1. Regulas (EEK) Nr. 1188/81 3. pantā

a) “kopējie eksporta daudzumi” nozīmē stipro alkoholisko dzērienu daudzumus, kas atbilst Līguma 9. panta 2. punkta noteikumiem un ko eksportē uz galamērķi, par kuru piemēro kompensāciju. Iesniedzamie pierādījumi noteikti 12. pantā;

b) “kopējie tirgū laistie daudzumi” nozīmē stipro alkoholisko dzērienu daudzumus, kas atbilst Līguma 9. panta 2. punkta noteikumiem un kas no ražotnēm vai noliktavām ir neatgriezeniski nosūtīti lietošanai pārtikā.

2. Tomēr, kad dalībvalstis, atļaujot importēt preces saskaņā ar ievešanas pārstrādei procedūru,

— koriģē muitas iestādēm uzrādītos labības daudzumus ar 9. pantā minēto koeficientu un

— nodrošina, ka noteiktu labības daudzumu, kas pēc korekcijas ir laists brīvā apgrozībā, izmanto arī tādu stipro alkoholisko dzērienu ražošanā, kuri minēti Regulas (EEK) Nr. 1188/81 2. pantā,

“kopējie eksporta daudzumi” un “kopējie tirgū laistie daudzumi” nozīmē 1. punktā minēto stipro alkoholisko dzērienu daudzumus, kam pieskaitīti to stipro alkoholisko dzērienu daudzumi, kuru pārstrādi saskaņā ar ievešanas pārstrādei procedūru uzskata par pabeigtu.

3. Šā panta 2. punkta pirmo ievilkumu nepiemēro, ja ir izpildīti Regulas (EEK) Nr. 1188/81 3. panta 2. punkta pirmā ievilkuma vai 5. panta piemērošanas nosacījumi.

4. Šā panta 2. punkts neierobežo koeficienta korekciju, lai nodrošinātu ievedmuitas samaksu attiecībā uz blakusproduktiem, kas iegūti, piemērojot ievešanas pārstrādei procedūru, bet nav paredzēti eksportam.

5. Ja piemēro 2. punktu, tad par tā otrajā ievilkumā minēto brīvā apgrozībā laisto labību nevar pretendēt uz eksporta kompensāciju.

▼B

7. pants

Ja kompensācija ir atcelta saskaņā ar Regulas (EEK) Nr. 1188/81 5. pantu vai to piemēro atkārtoti, tad minētās regulas 3. panta 1. punktā minēto koeficientu pēc vajadzības samazina vai palielina proporcionāli attiecībai starp daudzumiem, kas iepriekšējā gadā eksportēti uz galamērķiem, attiecībā uz kuriem kompensācijas ir atceltas vai ieviestas atkārtoti, un kopējiem daudzumiem, kas eksportēti attiecīgajā gadā. Eksportētos daudzumus var noteikt, izmantojot esošos datus.

8. pants

Piemērojot šīs regulas 6. panta a) apakšpunktu, alkoholiskos dzērienus uzskata par eksportētiem tajā dienā, kad ir pabeigta izvedmuitas formalitāšu kārtošana.

Tomēr, ja eksporta pierādījums saskaņā ar 14. panta 2. punktu ir iesniegts par vēlu, lai sūtījumu varētu ieskaitīt pie eksporta sūtījumiem, kas veikti tajā pašā kalendārajā gadā, tad attiecīgo eksporta sūtījumu ieskaita pie sūtījumiem, kurus veic nākamajā kalendārajā gadā.

▼M7

9. pants

Regulas (EEK) Nr. 1188/81 3. panta 1. punktā minēto koeficientu nosaka katru gadu līdz 1. jūlijam.

To piemēro no minētās dienas līdz nākamā gada 30. jūnijam.

Koeficientu nosaka saskaņā ar informāciju, ko dalībvalstis sniedz par laikposmu no tā gada 1. janvāra līdz 31. decembrim, kurš ir pirms noteikšanas gada.

▼M6

10. pants

Koeficients, ko izmanto, lai aprēķinātu Regulas (EEK) Nr. 1188/81 7. pantā minēto miežu ekvivalentu iesalam, ir 1,33.

Tomēr, ja iesals, kam veic kontroli, ir zaļais iesals ar mitruma saturu no 43 līdz 47 %, tad koeficients, ko izmanto, lai aprēķinātu līdzvērtīgu tāda iesala svaru, kura mitruma saturs ir 7 %, ir 0,57.

▼B

11. pants

1. Avansa maksājumu, ko veic laikā, kad veic labības vai iesala kontroli, un kā apjoms ir vienāds ar kompensācijas apjomu, izmaksā tad, ja iemaksāta drošības nauda tādā pašā apjomā un:

a) 5 % no summas, ja uzņēmējs apņemas destilēt labību 30 dienu laikā pēc dienas, kad pieņemta maksājuma deklarācija;

b) 15 % pārējos gadījumos.

2. Maksājamo kompensāciju nosaka, ņemot vērā veiktā avansa maksājuma lielumu, ja sniedz pierādījumu par labības vai iesala destilāciju un gadījumos, kad piemēro 1. punkta a) apakšpunktu, ja destilācija ir veikta norādītajā termiņā.

3. Drošības naudu atmaksā, ja tiek sniegti pierādījumi par to, ka attiecīgā gadījumā labība vai iesals ir destilēti pirms norādītā termiņa beigām. Pēc attiecīgās personas iesnieguma dalībvalstis drošības naudas atmaksu var veikt pa daļām proporcionāli labības vai iesala daudzumiem, par kuriem sniegti paredzētie pierādījumi par to, ka notikusi destilācija.

12. pants

1. Šās regulas 6. pantā eksporta pierādījums un, ja ir piemērojams Regulas (EEK) Nr. 1188/81 5. pants, pierādījums par importu uz ārpuskopienas valsti, attiecībā uz kuru piemēro kompensāciju, ir pierādījums, kas paredzēts Regulā (EEK) Nr. 2730/79.

2. Šajā regulā “eksports” nozīmē

— eksportu, kas definēts Direktīvā 81/177/EEK, un

— tās piegādes galamērķos, uz kurām attiecas Regulas (EEK) Nr. 2730/79 5. pants.

▼M1

3. Produktus, ko ievieto pārtikas krājumu noliktavā, kura apstiprināta saskaņā ar Regulas (EEK) Nr. 2730/79 26. pantu, arī uzskata par eksportētiem.

Pēc produktu ievietošanas šādās noliktavās iepriekšminētās regulas 26. līdz 29. panta noteikumus piemēro mutatis mutandis.

▼B

13. pants

1. Piemērojot šo regulu, deklarācijai, ko iesniedz pēc izvedmuitas formalitāšu nokārtošanas, jāietver

a) attiecīgo alkoholisko dzērienu apraksts saskaņā ar Kopīgo muitas tarifu nomenklatūru;

b) eksportēto alkoholisko dzērienu daudzumi, kas izteikti litros tīra spirta;

c) alkoholisko dzērienu aprakstu vai citu norādi uz to sastāvu, pēc kā var noteikt izmantoto labību;

d) ražotājas dalībvalsts nosaukumu.

2. Piemērojot šā panta 1. punkta c) apakšpunktu, ja alkoholiskais dzēriens ir iegūts, sajaucot no dažādu veidu labības iegūtus alkoholiskos dzērienus, tad ir pietiekami, ja deklarācijā to norāda.

14. pants

1. Par to alkoholiskā dzēriena daudzumu, kas uzskatāms par eksportētu, 12. pantā minētie pierādījumi jāiesniedz izraudzītajām iestādēm sešu mēnešu laikā no dienas, kad pabeigta izvedmuitas formalitāšu kārtošana.

2. Ja vajadzīgos pierādījumus nav iespējams iesniegt noteiktajā termiņā, kaut arī eksportētājs ir rīkojies ar pienācīgu centību, lai tos sagādātu šādā termiņā, viņam var piešķirt termiņa pagarinājumu. Šis pagarinājums nepārsniedz sešus mēnešus.

15. pants

1. Attiecībā uz labību vai iesalu, kam valsts iestāde veic kontroli laikposmā no 1973. gada 1. augusta līdz 1981. gada 30. jūnijam, uzņēmējiem, kuri vēlas pretendēt uz kompensāciju, jāiesniedz kompetentajai iestādei pieteikums, kurā ietverta šāda informācija:

— izmantotās labības vai iesala daudzums un veids un

— diena, kurā notikusi valsts attiecīgās iestādes kontrole.

Kompetentā iestāde pēc vajadzības pārbauda šo informāciju, izmantojot visus attiecīgos dokumentus.

2. Attiecīgās dalībvalstis iespējami īsā laikā sniedz Komisijai 16. panta 2. punkta a), b), c) un d) apakšpunktā paredzēto informāciju par 1979. gadu.

3. Attiecīgās dalībvalstis līdz 1981. gada 16. jūlijam sniedz Komisijai 16. panta 2. punkta a), b), c) un d) apakšpunktā paredzēto informāciju par 1972., 1973., 1974., 1975., 1976., 1977. un 1978. gadu.

4. Attiecīgās dalībvalstis līdz 1981. gada 16. oktobrim paziņo Komisijai par alkoholisko dzērienu uzkrājumiem 1972., 1973., 1974., 1975., 1976., 1977., 1978. un 1979. gada 31. decembrī un par šajos gados saražotajiem daudzumiem.

16. pants

1. Dalībvalstis paziņo Komisijai kompetento iestāžu nosaukumus un adreses.

2. Dalībvalstis ik gadu līdz ►M7 16. jūnijam ◄ sniedz Komisijai šādu informāciju:

a) saskaņā ar Kopīgo muitas tarifu klasifikāciju grupētus tās labības un iesala daudzumus, kas atbilst Līguma 9. panta 2. punkta noteikumiem un kam veic kontroli laikposmā no iepriekšējā gada 1. janvāra līdz 31. decembrim;

b) saskaņā ar Kopīgo muitas tarifu klasifikāciju grupētus labības un iesala daudzumus, uz ko minētajā laikposmā ir attiekusies ievedumpārstrādes kārtība;

c) saskaņā ar 17. pantā paredzētajām kategorijām un grupētus alkoholisko dzērienu daudzumus, uz ko attiecas Regulas (EEK) Nr. 1188/81 2. pants, ietverot gan minētajā laikposmā eksportētos, gan tirgū laistos daudzumus;

d) saskaņā ar 17. pantā paredzētajām kategorijām grupētus alkoholisko dzērienu daudzumus, kas minētajā laikposmā ražoti saskaņā ar ievedumpārstrādes kārtību un eksportēti uz trešajām valstīm;

e) alkoholisko dzērienu daudzumus, kas iepriekšējā gada 31. decembrī bijuši krājumos, un daudzumus, kas saražoti minētajā laikposmā.

3. Dalībvalstis līdz 16. oktobrim, 16. janvārim un 16. aprīlim sniedz Komisijai a), b), c) un d) apakšpunktā uzskaitīto informāciju arī par katru kalendāro ceturksni, ja šāda informācija ir pieejama.

▼M5

4. Dalībvalstis, kas piemēro 6. panta 2. punktu, kopā ar 2. un 3. punktā minēto informāciju paziņo 6. panta 2. punkta otrajā ievilkumā minētos labības daudzumu.

▼M6

17. pants

Šīs regulas 16. pantā:

a) “graudu viskijs” ir viskijs, kas ražots no iesala un labības;

b) “iesala viskijs” ir viskijs, kas ražots vienīgi no iesala;

c) “A kategorijas Irish whiskey” ir viskijs, kas ražots no iesala un labības, ja iesala saturs ir mazāks par 30 %;

d) “B kategorijas Irish whiskey” ir viskijs, kas ražots no miežiem un iesala, ja iesala saturs ir vismaz 30 %;

e) procentuālo daudzumu dažādo veidu labībai, ko izmanto 13. panta 2. punktā minēto stipro alkoholisko dzērienu ražošanā, nosaka, ņemot vērā to dažādo veidu labības kopējos daudzumus, kurus izmanto Regulas (EEK) Nr. 1188/81 2. pantā minēto stipro alkoholisko dzērienu ražošanā.

▼B

18. pants

Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.

Regulu piemēro no 1981. gada 1. jūlija.

Šī regula uzliek saistības kopumā un ir tieši piemērojama visās dalībvalstīs.